CELEX: 32015R1115
Language: hr
Date: 2015-07-09 00:00:00
Title: Provedbena uredba Komisije (EU) 2015/1115 оd 9. srpnja 2015. o produljenju odobrenja aktivne tvari piridat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

10.7.2015   
            
            
               HR
            
            
               Službeni list Europske unije
            
            
               L 182/22
            
         PROVEDBENA UREDBA KOMISIJE (EU) 2015/1115
   оd 9. srpnja 2015.
   o produljenju odobrenja aktivne tvari piridat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:
   
               (1)
            
            
               Odobrenje aktivne tvari piridat, kako je određeno u dijelu A Priloga Provedbenoj uredbi Komisije (EU) br. 540/2011 (2), istječe 31. prosinca 2015.
            
         
               (2)
            
            
               Zahtjev za produljenje uvrštenja tvari piridat u Prilog I. Direktivi Vijeća 91/414/EEZ (3) podnesen je u skladu s člankom 4. Uredbe Komisije (EU) br. 1141/2010 (4) u roku predviđenom tim člankom.
            
         
               (3)
            
            
               Podnositelj zahtjeva dostavio je dodatnu dokumentaciju u skladu sa zahtjevima iz članka 9. Uredbe (EU) br. 1141/2010. Država članica izvjestiteljica smatrala je zahtjev potpunim.
            
         
               (4)
            
            
               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja te ga je dostavila Europskoj agenciji za sigurnost hrane (u daljnjem tekstu: „Agencija”) i Komisiji 11. lipnja 2013.
            
         
               (5)
            
            
               Agencija je dostavila izvješće o ocjeni produljenja podnositelju zahtjeva i državama članicama kako bi oni dali svoje primjedbe te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.
            
         
               (6)
            
            
               Agencija je obavijestila Komisiju 22. srpnja 2014. (5) o svojem zaključku o tome može li se očekivati da piridat ispuni mjerila za odobravanje iz članka 4. Uredbe (EZ) br. 1107/2009. Komisija je 11. prosinca 2014. Stalnom odboru za bilje, životinje, hranu i hranu za životinje predstavila nacrt izvješća o pregledu za piridat.
            
         
               (7)
            
            
               Utvrđeno je, u odnosu na jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar, da su ispunjena mjerila za odobravanje iz članka 4. Stoga se ta mjerila za odobravanje smatraju ispunjenima.
            
         
               (8)
            
            
               Stoga je primjereno produljiti odobrenje za piridat.
            
         
               (9)
            
            
               Procjena rizika za obnovu odobrenja za piridat temelji se na ograničenom broju reprezentativnih uporaba, što međutim ne ograničava uporabe za koje sredstva za zaštitu bilja koja sadržavaju piridat mogu biti odobrena. Stoga je primjereno ne zadržati ograničenje uporabe kao herbicida.
            
         
               (10)
            
            
               U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13 stavkom 4. Prilog Provedbenoj uredbi Komisije (EU) br. 540/2011 trebalo bi na odgovarajući način izmijeniti.
            
         
               (11)
            
            
               Ta bi se Uredba trebala primjenjivati od sljedećeg dana nakon dana isteka roka važenja odobrenja aktivne tvari piridat kako je navedeno u uvodnoj izjavi br. 1.
            
         
               (12)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari piridat, kako je navedena u Prilogu I., produljuje se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).
   
      (5)  EFSA Journal 2014.; 12(8): 3801. Dostupno na internetu: www.efsa.europa.eu
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Piridat
                  CAS br.: 55512-33-9
                  CIPAC br. 447
               
               
                  6-klor-3-fenilpiridazin-4-il S-oktil tiokarbonat
               
               
                  ≥ 900 g/kg
               
               
                  1. siječnja 2016.
               
               
                  31. prosinca 2030.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni tvari piridat, a posebice njegovi dodaci I. i II.
                  U ovoj cjelokupnoj procjeni države članice trebaju obratiti posebnu pozornost na rizik za vodene organizme i bilje koje ne pripada ciljanoj skupini te sisavce biljojede.
                  Uvjeti uporabe prema potrebi moraju uključivati mjere za smanjenje rizika.
               
            
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.
   
   
      PRILOG II.
      Prilog Provedbenoj uredbi (EU) br. 540/2011 mijenja se kako slijedi:
      
                  1.
               
               
                  u dijelu A, briše se unos 16 za piridat;
               
            
                  2.
               
               
                  u dijelu B dodaje se sljedeći unos:
                  
                               
                           
                           
                              Uobičajeni naziv, Identifikacijski brojevi
                           
                           
                              Kemijski naziv prema IUPAC-u
                           
                           
                              Čistoća (1)
                              
                           
                           
                              Datum odobrenja
                           
                           
                              Prestanak odobrenja
                           
                           
                              Posebne odredbe
                           
                        
                              „87
                           
                           
                              Piridat
                              CAS br.: 55512-33-9
                              CIPAC br. 447
                           
                           
                              6-klor-3-fenilpiridazin-4-il S-oktil tiokarbonat
                           
                           
                              ≥ 900 g/kg
                           
                           
                              1. siječnja 2016.
                           
                           
                              31. prosinca 2030.
                           
                           
                              Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za tvari piridat, a posebice njegovi dodaci I. i II.
                              U ovoj cjelokupnoj procjeni države članice trebaju obratiti posebnu pozornost na rizik za vodene organizme i bilje koje ne pripada ciljanoj skupini te sisavce biljojede.
                              Uvjeti uporabe prema potrebi moraju uključivati mjere za smanjenje rizika.”
                           
                        
            
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.